Source: http://slm.eu/?nase-sluzby_certifikacia-vyrobkov_cv.html
Timestamp: 2017-12-12 06:50:09+00:00

Document:
Certifikačný orgán pre výrobky a posudzovanie zhody výrobkov
Naše služby | Certifikácia výrobkov
Slovenská legálna metrológia, n.o. je autorizovanou osobou č. SKTC 177 a notifikovanou osobou č. 1432 pre oblasť posudzovania zhody výrobkov podľa:
nariadenia vlády Slovenskej republiky č. 145/2016 Z. z. o sprístupňovaní meradiel na trhu, ktorým sa transponuje smernica Európskeho parlamentu a Rady 2014/32/EÚ z 26. februára 2014 o harmonizácii právnych predpisov členských štátov týkajúcich sa sprístupnenia meradiel na trhu, v platnom znení do právneho poriadku Slovenskej republiky (smernica MID)
nariadenia vlády Slovenskej republiky č. 126/2016 Z. z. o sprístupňovaní váh s neautomatickou činnosťou na trhu, ktorým sa transponuje smernica Európskeho parlamentu a Rady 2014/31/EÚ z 26. februára 2014 o harmonizácii právnych predpisov členských štátov týkajúcich sa sprístupňovania váh s neautomatickou činnosťou na trhu (smernica NAWID)
Úrad pre normalizáciu, metrológiu a skúšobníctvo Slovenskej republiky ako ústredný orgán štátnej správy pre oblasť posudzovania zhody podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov príslušný podľa ustanovenia § 3 ods. 1 písm. g), § 11 ods. 1, 5 a 8 a § 34 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov a ako správny orgán príslušný podľa § 1 ods. 2, § 5 a § 46 zákona č. 71/1967 Zb. o správnom konaní v znení neskorších predpisov vydal rozhodnutie o autorizácii č. 2016/800/003076/00955 dňa 18.04.2016, ktorým autorizoval Slovenskú legálnu metrológiu, n.o. (SKTC 177, NO 1432) na nariadenie vlády Slovenskej republiky č. 126/2016 Z. z. o sprístupňovaní váh s neautomatickou činnosťou na trhu a na nariadenie vlády Slovenskej republiky č. 145/2016 Z. z. o sprístupňovaní meradiel na trhu, s účinnosťou od 20.04.2016 a s platnosťou do 23.05.2020.
Slovenská legálna metrológia, n.o. je notifikovaný orgán, ktorý bol Úradom pre normalizáciu, metrológiu a skúšobníctvo Slovenskej republiky v apríli 2016 oznámený Európskej komisii a členským štátom ako osoba poverená na vykonávanie posudzovania zhody výrobkov podľa nových smerníc Európskeho parlamentu a Rady 2014/31/EÚ a 2014/32/EÚ. Slovenská legálna metrológia, n.o. ako notifikovaná osoba je zapísaná Európskou komisiou v zozname notifikovaných osôb (informačný systém Európskej komisie NANDO) a má pridelené identifikačné číslo 1432.
Rozsah notifikácie NAWID Rozsah notifikácie MID
Spôsobilosť Slovenskej legálnej metrológie, n.o. ako Certifikačného orgánu pre výrobky pre oblasť posudzovania zhody výrobkov, podľa nového nariadenia vlády Slovenskej republiky č. 126/2016 Z. z. o sprístupňovaní váh s neautomatickou činnosťou na trhu a nariadenia vlády Slovenskej republiky č. 145/2016 Z. z. o sprístupňovaní meradiel na trhu, bola na základe splnenia požiadaviek ISO/IEC 17065: 2012 potvrdená Osvedčením o akreditácii č. P-017, vydaným Slovenskou národnou akreditačnou službou (SNAS) s platnosťou do 23.05.2020.
Pre bližšie informácie týkajúce sa výrobcov/autorizovaných zástupcov kliknite sem:
Modul B (MID) - zmeny od 20.4.2016 Modul D (MID) - zmeny od 20.4.2016 Modul B (NAWI) - zmeny od 20.4.2016 Modul D a F (NAWI) - zmeny od 20.4.2016
Informácie pre užívateľov meradiel (MID a NAWI) Postup pre získanie certifikátu Postup pri certifikácii určených výrobkov

References: § 3
 § 11
 § 34
 § 1
 § 5
 § 46